বিএনপি সূত্রগুলো জানাচ্ছে, আগামী আন্দোলন আর জাতীয় নির্বাচনকে তারা বাঁচা-মরার লড়াই হিসেবে দেখছেন। সরকারের মনোভাবের ওপর নির্ভর করে কর্মকৌশল নির্ধারণ করার কৌশল নিয়েছে দলীয় হাইকমান্ড। সরকারের ফাঁদে যাতে পা না পড়ে, সে জন্য প্রতিদিনই নিজেদের মধ্যে আলোচনা আর বৈঠক করে কর্মকৌশল নির্ধারণ করছেন তারা। এরই অংশ হিসেবে দলটি ধাপে ধাপে আন্দোলনে যাওয়ার কৌশল থেকে নির্দিষ্ট সময়ে চূড়ান্ত আন্দোলনে যাওয়ার সিদ্ধান্ত নিয়েছে। এক সপ্তাহ থেকে সর্বোচ্চ এক মাসের মধ্যে আন্দোলনের গন্তব্যে পৌঁছানোর পরিকল্পনা নিয়েছেন তারা।